Паводле звестак Міністэрства працы і сацыяльнай абароны, летась у Беларусі на пенсію выйшла амаль 131 тысяча чалавек. Прычым не сакрэт, што ў сувязі з дэмаграфічнымі рэаліямі ў будучыні гэтая лічба будзе ўзрастаць, а адсюль - і традыцыйна вялікая цікавасць да тэмы афармлення пенсій. Хто тут павінен збіраць неабходныя дакументы, што залічваецца ў стаж, як можна аднавіць звесткі аб ранейшых заробках і ці абавязкова выходзіць на пенсію адразу ж пасля дасягнення патрэбнага ўзросту? Усе гэтыя і іншыя пытанні сталі галоўнымі падчас спецыяльнай прамой лініі, якая была наладжаная днямі Камітэтам па працы, занятасці і сацыяльнай абароне Мінгарвыканкама.